at kami pa pala ang lumalabas sa magandang ugali? ang usisa ni beteng. hindi ko po sinasabi ang gayon ang salag ni pastor nguni'ipinagugunita kong sa bibig ng mga lalaki ay alangang maglaro ang buhay ng kapuwa. mga babai lamang ang naguututang dila. mga musmos lamang ang nagngungusuan. ang putol ni simon talaga pong si artemyo ay lahi ng taksil: siya'kapangpangan. iyan ang totoo ang dugtong ni beteng pinapaghahari ang kanyang pagkakapangpangan. mga kaibigan ang mainit ng saad ni pastor huwag ninyong hamakin ang kanyang lahi! kapangpangan man at tagalog ay iisa ng uri, at ang sumira ng pagiisang iyan, ay yaon ang taksil na dapat pangilagan. ang taong pumapatay ng pagdadamayan ng pilipino ay yaon ang kalaban ng bayan. ang kalulwang nagtatanim ng pagiiringan ay siyang uod na sumisira ng laya at pagasa ng lahat. matutulis pong salita iyan! ang pakli ni simon. nakasusugat ka po! ang dugtong ni beteng. hindi, mga kaibigan ang ganti ni pastor kailan ma'di ko magagawa ang sumugat sa kapatid.